Още месец приемат молби за помощи за първокласници | infoPleven - новини от Плевен
Начало / Общество / Още месец приемат молби за помощи за първокласници
Антоанета Костова 24.08.2015 15:38
До 30 септември е крайният срок, в който ще се приемат молбите декларации за отпускане на еднократна целева помощ за деца, записани в първи клас за учебната 2015/2016 г. Досега подадените молби за област Плевен са 1 211, от които 1 029 са получили заповеди за отпускане на помощта, съобщи Рени Караиванова, директор на Регионална дирекция „Социално подпомагане” – Плевен. От подадените молби само 10 са получили отказ, а останалите са в процес на одобряване, уточни Караиванова.
Целта на отпусканата помощ е да бъдат покрити част от разходите в началото на учебната година. Право на тази помощ имат семейства, чиито деца са записани за първи път в първи клас на държавно или общинско училище и средномесечният доход на член от семейството за предходните 12 месеца преди подаване на молба-декларацията е по-нисък или равен на 350 лева. Този доходен критерий не се изисква за деца с трайни увреждания, деца с един жив родител и деца, настанени в приемни семейства и в семейство на роднини или близки.
Молбите за отпускане на помощта се подават по постоянен адрес, след записване на детето в първи клас. Помощта се възстановява, ако детето не постъпи в училище.
Помощта за първокласници е в размер на 250 лева.
Молби за помощи първокласници Регионална дирекция "Социално подпомагане"	2015-08-24
Ключови думиМолби за помощи първокласници Регионална дирекция "Социално подпомагане"
Предишна Плевенчанки споделиха своя опит за отглеждането на бебето
Следваща Цецка Цачева и зам.-министър Нанков идват в Плевен за подписването на първите договори за безплатно саниране на блоковете